
 ГЕОЭКОЛОГИЯЛЫҚ ӘДІСТЕМЕ НЕГІЗІНДЕ ҚАЛАЛЫҚ ЖЕРЛЕРДІ КАДАСТРЛЫҚ БАҒАЛАУ
Кадастрлық бағалау тең мүліктік құқықтарды экономикалық қамтамасыз ету үшін қажет.Ол салық салудың негізі, ал жекешелендіру кезеңінде – мемлекеттік (муниципалдық) мүліктің баға құраушысы болуы қажет. Бұл әдістеме меншікті ұлттандыру жағдайында да жарайды. Жылжымайтын мүлікті кешенді кадастрлық бағалау идеологиясы оның құны жер және жер пайдаланумен (жер иелену) тығыз байланыстылығына негізделген. Жер жылжымайтын мүлік құнының негізгі дифференциалдау факторы болып табылады. Бірдей объектілердің бағалары олардың орналасу орнына байланысты әртүрлі болу мүмкін – жақсы жерлерде жоғары табыстар табуға болады, немесе объектілерді салу мен пайдалануда аз шығындану және – керісінше. Формальді түрде жылжымайтын мүліктің кадастрлық бағасы (Бж) қосынды түрінде анықталуы мүмкін:

Бж=Бғ+Бж,                                                   (1)
мұндағы Бғ – ғимараттар мен құрылыстарды салудың нормативтік бағасы;

                 Бж - жылжымайтын мүлік объектісінің ажыратылмайтын бөлігі болып саналатын жер учаскесінің кадастрлық бағасы – құрылыс алып жатқан және оған қызмет көрсетуге, функционалды қамтамасыз етуге тағайындалған (белгіленген) аудан.

Ғимараттар мен құрылыстарды бағалау әдістемесі жеткілікті деңгейде игерілген және шығынды көрсетілуі жақсы регламенттелген. Кадастрлық мақсатта олардың бағасы амортизацияны есепке алғандағы құрылысты салу шығындары бойынша, қарапайым анықталуы мүмкін. Бұл шығындар, бір экономикалық ауданның шегінде, белгіленген және олар объектілердің ораналасуына байланысты ажыратылады (транспорттық байланыстар, инженерлік қамтамасыз ету, т.б.), бірақ та бұл тағы да жермен байланысты.

Геоэкологиялық тәсіл негізіндегі жерлерді кадастрлық бағалаудың кешенді әдіс идеологиясы жер учаскелерінің құны (Ск), теориялық түрде ренталық табысты– абсолюттік рента (RA), географиялық түрде шартталған дифференциалды рента I(DRI), менжерлерді игеру және құрылымдау деңгейін сипаттайтын базистік шығындармен шартталған (DR II) дифференциалды рента II жолын капиталға айналдыру арқылы табуға болады:

C K  = ( R A  + DR I + DR II ) / R K ,                             (2 )
мұндағы RK - капиталға айналдыру коэффициенті.

Бірақ елді мекендерде ренталық табыс нормативтерін негіздеу мәселесі дамыған нарық жағдайларында да шешілмейді, себебі табыс деңгейін барлық қызмет түрлері (бес мыңнан астам баға) бойынша анықтау қажет болар еді.

Бұл мәселені келесі жолмен шешуге болады. Абсолюттік рентамен шартталған құнның бөлігін ауыл шаруашылық табыстылығының алғашқы (немесе нормативті) мәндерінен анықтауға болады, ал экологиялық бұзылған және қолайсыз климатты аудандарда – мүлде есепке алынбайды.

Капитал салымдарымен шартталған құнның бір бөлігін – базистік шығындарды – шығындық әдіспен. Географиялық жағдайлары нашар аудандар (дифференциалды рента I нолге тең) жер учаскелерінің минималды кадастрлық бағасы болады.

Географиялық шартталған (ең жақсы жағдайлар үшін) құнның бір бөлігін – жерлердің физикалық күйі мен сапасының көп факторлы корреляциялық-регрессиялық анализ негізінде анықтайды.

Жерлерді бағалаудың негізгі факторларын шартты түрде 3 топқа бөледі – құндық, географиялық және салыстырмалы.

Құндық көрсеткіштер – қоғамға қажетті қала құрылыстық шығындар көрсеткіші, тікелей «жерге салынған» - базистік болып табылады және оларға келесілер жатады:

· жерлерді игерудің құны;

· жобалық-зерттеу жұмыстарының құны;

· инженерлік-транспорттық инфрақұрылымды құруға кеткен шығындар (сумен жабдықтау, канализация, қуатпен жабдықтау, байланыс, транспорттық тораб және т.б.);

· қоғамдық инфрақұрылымдарды дамытуға шығындар (рекреация, денсаулық сақтау, мәдениет, спорт, тұрмыстық қызмет көрсету);

· инфрақұрылымды дамытуға жобаланған капиталдық салымдар;

· жеке орналастыру сипаты;

· салу сипаты (тұрғын үй мен өндірісітік-қоймалық бөлек);

· архитектуралық-жобалық, рекреациялық, эстетикалық және басқадай аудандардың ерекшеліктері.

Қала құрылысы шығындары құндық түрде салыстырмалы бағалармен орын басу принципі бойынша бағаланады және тікелей жердің құнына жатқызылады.

Ұсынылып отырған факторлы белгілер жиынтығы қажет болғанда кеңейтілуі мүмкін, жүйе ашық болып саналады.

Кешенді географиялық көрсеткіштер келесі пунктерді белгілейді:

· ситус – жер учаскелерінің экономикалық орналасуы (жер-бағалау аудандарының бір-біріне қатысты орналасуы, қоғамдық-мәдени, рекреациялық орталықтарға);
· кеңістік-ландшафттық шамалар (ашық су айдындарына, табиғи орман массивтері мен парктер, баурайлар экспозициясы, мұхит деңгейі үсті биіктігі және т.б);

· елді мекендер аудандарының құрылыс салуға жарамдылықтың инженерлік-геологиялық жағдайлары (жер бетінің бет-бедері, топырақтың физика-механикалық қасиетттері, жер асты суларының тереңдігі мен жайылу сипаты, геологиялық процестер);

· жер-бағалау аудандарының экологиялық жағдайы – топырақтың, атмосераның, жер беті және жер асты суларының, өсімдіктердің ластануы (деңгейі);

· қоғамдық сипаттар (тұрғындар тығыздығы, ұлттық және жыныстық, жастық құрам бойынша орналастыру құрылымы);

· қала құрылысының параметрлері – құрылыс салу тығыздығы (тұрғын үй мен қоғамдық және өндірістік-қоймалық бойынша бөлек).

Георгафиялық жағдайлар жеке параметрлер бойынша абсолюттік түрде бағаланады, содан кейін жерлердің базистік шығындар шамасына, жоғары бағалану мен құнына, факторлар жиынтығының интегративтік әсер етуінің комплекстік көрсеткіштері ретінде көрсетіледі.

Инженерлік-геологиялық жағдайлардың, сонымен қатар бағалау аудындарының кеңістікте орналасуының комплекстік коэффициенттері базистік көрсеткіштер болып табылады. Олар тікелей базистік шығындарға көбейтіледі, ал осы топтың басқа көрсеткіштердің жер құныныа әсері жанама түрінде болады және корреляциялық - регрессионды анализ негізінде анықталады. 

Салыстырмалы көрсеткіштер (сапалы) ауданның жоғары бағалану деңгейін жалпы түрде көрсетеді немесе жеке белгілер бойынша салыстырмалы түрде көрсетеді. Олар социологиялық анализ әдісімен, немесе эксперттік бағалар бойынша бағаланады.Олардың жер құнына әсері корреляциялық-регрессионды анализ негізінде анықталады. 

1 Қалалық жерлерді бағалауға геоақпараттық негізді құру
1.1 Бастапқы ақпарат деректемелері

Бастапқы мәліметтердің құрамында келесілер болу қажет:

· 1: 10 000, 1: 5 000, 1: 2 000, 1: 1 000, 1: 500 масштабтардағы топографиялық түсірістер. Нақтылық деңгейі оптималды және толығырақ мәліметтер беретін болып 1: 2 000 және одан да ірі масштабтағы топографиялық түсірістер табылады, сондықтан осы масштабтағы мәліметтерді таңдау керек;

· құрылысты орналастыру жобаларының және істегі Бас жобалардың мәліметтері;

· жеке аудандар мен кешендер құрылысы жобаларының, бөлшектеп жоспарлау жобаларының мәліметтері;

· арнайы салалық сұлбалар мен жобалардың, өнеркәсіптік желілердің Бас жобасының, жобаланатын өндіріс өнеркәсіптерін орналастыру және өнеркәсіптік аудандардағы құрылыстарды тәртіпке келтіру сұлбаларының, пассажирлік көліктің барлық түрінің дамуының кешенді сұлбаларының, инженерлік құрылғылардың жеке түрінің сұлбалары мен жобаларының (су әкелу, су әкету, жылу  энергиялық қамтамасыз ету) мәліметтері;

· қоғамдық салалардың жағдайы туралы мәліметтер - халықтық білім беру, денсаулық сақтау, мәдениет, сауда-саттық, көпшілік тамақтандыру);

· аймақ, облыс, елді мекендердің әлеуметтік және экономикалық даму жоспарларының жобалары;

· инженерлік-геологиялық, топырақтық, геоботаникалық және т.б. іздестірулер мәліметтері;

· экологиялық зерттеу мәліметтері, экологиялық жобалар мен құжаттар;

· әлеуметтік зерттеулер, экспертизалар, халықты қайта жазу берілгендері.

1.2 ГАЖ кадастрының мазмұны

Жер кадастрын жүргізу бүгінгі күні компьютерлік ГАЖ-технологияларды пайдаланусыз мүмкін емес.Жер кадастрының негізі болып қаланың электронды картасы мен келесі функционалды мәселелерді шешуге қажетті сәйкес ақпараттар базасы:

· әкімшілік шекара шегінде барлық жер учаскелерін тіркеу, есепке алу және бағалау;
· барлық жер пайдалану және жер иелену (жеке және заңды тұлғалар) субъектілерін тіркеу мен есепке алу;
· құрастырылған сұраныстар негізінде іздестіру және аналитикалық функцияларды орындау;
· белгіленген стандарттарға сәйкес графикалық және заңдық құжаттарды құрастыру мен дайындау.
Жер кадастры мақсаттары үшін қалада келесідей мақсаттарды жүзеге асыруға мүмкіндік беретін ақпараттар базасын жасау қажет:

· нақты жер пайдаланушы бойынша барлық жер учаскелерін сұрыптауды құру;
· жер учаскелерінің иелерін (пайдаланушыларын) анықтау;
· берілген қала аумағы шегінде орналасқан жер учаскелерін сұрыптау мен олардың иелері (пайдаланушы) бойынша тізім жасау.
Қаланың электронды картасын жасауға негіз ретінде 1: 2 000 (идеалды түрде – 1: 500) масштабтағы топографиялық карталардың, сонымен қатар 1: 25 000 или 1: 50 000 масштабтағы топырақ және геологиялық карталардыңактуальды растрларын пайдалану керек. Экспресс-әдіспен жерлерді кадастрлық бағалау үшін бірінші шамалауда 1: 5 000 и даже 1: 10 000 масштабтағы пландарды пайдалануға болады.Қолда бар пландық негізді өзекті ету және түзетулер енгізу үшін өзекті космостық суреттерді пайдалануға болады.

Қаланың топографиялық негізінің растрлық кескіндер сүйене отыра жерлерді бағалау үшін тиісті атрибутикамен сипатталған келесідей векторлық қабаттарды жасау қажет:

· координаттық тор;
· қаланың әкімшілік-аумақтық шекарасы;
· гидрография – өзендер мен басқа су айдындары;
· жер- бағалау аудандарының шекаралары;
· есептік кварталдардың шекаралары;
· функционалды аймаққа бөлудің шекаралары;
· жер иелену мен жер пайдаланудың шекаралары;
· тұрғын үйлер;
· тұрғындық емес ғимараттар мен құрылыстар;
· тұрғын үй кварталдары;
· көшелер;
· транспорттық инфрақұрылым объектілері;
· инженерлік инфрақұрылым объектілері;
· әлеуметтік инфрақұрылым объектілері;
· рекреациялық объектілер – парктер, алаңдар, саяжай учаскелері.
Жасалған қаланың электронды картасы геоэкологиялық мониторинг негізі болады – ИГЖ жағдайының:

· топырақтардың физико-механикалық касиеттерін;
· геоморфология;
· гидрогеология;
· геологиялық процестерді;
· топырақ бонитировкасын;
сонымен қатар қоршаған орта жағдайын комплексті экологиялық бағалаудың:

· атмосфераны;
· топырақтың;
· жер беті және жер асты суларын;
· өсімдіктерді.
2 Жер–бағалау бойынша аудандастыру
Жер-бағалау бойынша аудандастырудың таксонометриялық негізі болып, қағида бойынша, бүтін кварталдар немес микроаудандар болып табылады. Бұл барлық жағдайларда тиімді. Бас жобаларда және басқа да құжаттарда қажетті кадастрлық ақпарат квартал бойынша жасалған. Кварталдар мен микроаудандар негізінде құрылған, бұл оларды топтау және бір типті аумақтық құрылымдарға (зоналар) біріктіру мәселелерін жеңілдетеді. Алайда кей жағдайларда жер бедерінің, құрылыс түрінің, аяқталу деңгейінің және кварталдардың даму келешегінің біркелкі болмағандығынан, оларды екі немесе одан да көп таксондарға бөлуге тура келеді.

Жер-бағалау бойынша аудандастыруды кадастр бойынша мамандар тобымен сәулет, жерге орналастыру және қала (кент, ауыл) инфрқұрылымы қызметкерлерімен бірлесе отырып, конструктивті-эксперттік әдіспен орындалады. Аудандастырудың жоғарғы деңгейі –кластерлік анализ негізінде тиісті қызмет орындарында келешекте экспертизаны өткізуарқылы жүзеге асады.

Жер-бағалау аудандарын (зоналарды) құру елді мекендерде жер-бағалау аудандарының қалыптасу принциптері төрт белгімен анықталады:
1 Біркелкілігімен:

- қала құрылыстық сипаттама (әлеуметтік және инженерлік-көліктік қамтамасыз етуді, құрылысты жобалау);

- территорияның функционалдық арналуы (тұрғын үй, өнеркәсіптік, рекреациялық);

- географиялық белгілері (кеңістіктік-ландшафттық, инженерлік-геологиялық және әлеуметтік);

- экологиялық жағдайы.

2 Территориялық оқшаулануымен (нақты шекаралармен белгіленген - өзендермен, су айырғыштармен, тальвегтермен, темір жолдармен, автомагистральдармен және т.б.);

3 Жинақтылығымен;

4 Даму болашағымен (Бас жоба, әлеуметтік даму жобасы бойынша және т.б.).

Жер-бағалаулық аудандардың шекаралары ірі масштабты жобаларда анықталады, содан кейін зерртеу барысында анықталады және түзетіледі, кейіннен белгіленген тәртіп бойынша бекітіледі.

Өскемен қаласы аумағын жер-бағалаулық аудандастыру схемасы 1.1 суретте келтірілген.

Сурет .1 - Жер-бағалау бойынша аудандастыру схемасы





Шартты белгілер:





Жер-бағалау ауданының шекарасы





Жер-бағалау ауданының  номері








